**טיבינגן** (בגרמנית: **Tübingen**, להאזנה (מידע • עזרה)) היא עיר במדינת באדן-וירטמברג שבגרמניה.

גאוגרפיה
--------

העיר נמצאת 30 קילומטר דרומית לשטוטגרט, והיא שוכנת לגדות נהר הנקר, יובלו של הריין. יובלו של הנקר עצמו, האָמר (Ammer), עובר אף הוא בעיר. בשנת 2002 התגוררו בעיר כ-83,000 תושבים. שטחה גדול יחסית - 108 קמ"ר - וצפיפות האוכלוסייה בה נמוכה - כ-760 איש לקמ"ר.

טיבינגן היא אחת מערי האוניברסיטה המובהקות של גרמניה. אוניברסיטת טיבינגן נוסדה ב-1477, וכיום מהווים 25,000 הסטודנטים הלומדים בה כמעט שליש מתושבי העיר. בטיבינגן אווירה אקדמית עשירה, והעיר הפכה במשך השנים לחממה של דעות פוליטיות הנוטות שמאלה ושל מעורבות חברתית וסביבתית. זוהי אחת הערים הבודדות בגרמניה בהן ראש העיר משתייך למפלגת הירוקים ובהן מפלגה זו היא הגדולה ביותר במועצת העיר. ראש עיריית טיבינגן מאז ינואר 2007 הוא בוריס פאלמר (Boris Palmer), אשר כיהן לפני כן כחבר בפרלמנט של באדן-וירטמברג. פאלמר החליף את בירגיטה רוס-שרר (Birgitte Russ-Scherer), אשר כיהנה בתפקיד מטעם ה-SPD במשך שמונה שנים.

בטיבינגן שלושה מכוני מקס פלאנק: מכון לביולוגיה התפתחותית, מכון לקיברנטיקה ביולוגית ומכון למערכות אינטליגנטיות (לאחרון קיים סניף נוסף בשטוטגרט). זוכת פרס נובל לפיזיולוגיה או לרפואה לשנת 1995, כריסטיאנה ניסליין-פולהרד, מנהלת את אחת המחלקות במכון לביולוגיה התפתחותית.

קיימות ראיות כי בעידן האימפריה הרומית היה יישוב באתר של טובינגן המודרנית, אך רק ב 1191 מוזכרת העיר לראשונה ברשומות בכתב. ככל שעבר הזמן, צברו הרוזנים של טובינגן בהדרגה כוח והשפעה. בסופו של דבר, הדוכס של ממלכת וירטמברג הכיר ביתרונותיה של העיר וקנה אותו בשנת 1495. מאז, העיר כמעט תמיד השתייכה בלב הממלכה ואחר כך בלב המדינה הפדרלית של וירטמברג.

טיבינגן מהווה עיר תיירותית ראשונה במעלה, ותיירים רבים פוקדים אותה מדי שנה, במיוחד בחודשי הקיץ. העיר העתיקה של טיבינגן היא מהגדולות והנאות שבערי גרמניה; היא נשתמרה בצורה טובה ולא נהרסה במלחמת העולם השנייה. בעיר העתיקה עשרות סמטאות צרות, מפותלות ומרוצפות אבן. שלושת האתרים החשובים ביותר בעיר העתיקה הם כנסיית גאורג הקדוש, הכנסייה הראשית של טובינגן; בית העירייה העתיק, אשר חזיתו מכוסה כולה בציורים נאים; וטירת הוהנטיבינגן (Hohentübingen), המוקפת חומה והנמצאת כ-50 מטרים מעל לפני העיר העתיקה. הטירה צנועה יחסית לטירות אחרות, כגון טירת היידלברג, וחלק מחדריה משמשים את אוניברסיטת טיבינגן - בטירה שוכנות המחלקה לארכאולוגיה והמכון לחקר ההיסטוריה של האמנות.

טיבינגן שוכנת בגבולו הצפוני של האזור הגאוגרפי המכונה היורה השוואבית (בגרמנית: Schwäbische Alb). מצפון לעיר שוכן יער גדול, שנבוך (Schönbuch). הגובה במרכז העיר הוא כ-350 מטרים מעל לגובה פני הים; השכונות הגבוהות ביותר של טיבינגן שוכנות כ-100 מטרים מעל לגובה מרכז העיר. על גבעות העיר פזורות נקודות תצפית רבות, מהן נשקף נוף מרהיב.

טיבינגן מהווה מרכז תחבורתי אזורי. בעיר ארבע תחנות רכבת; התחנה המרכזית גדולה יחסית לגודל העיר.

* רחוב בטיבינגןרחוב בטיבינגן
* רחוב ברובע העתיק של טיבינגןרחוב ברובע העתיק של טיבינגן
* מזרקת סנט ג'ורג' ליד הקתדרלה בטיבינגןמזרקת סנט ג'ורג' ליד הקתדרלה בטיבינגן
* מזרקת נפטון בכיכר השוק בטיבינגןמזרקת נפטון בכיכר השוק בטיבינגן
* שוק הפרחים בכיכר השוק בטיבינגןשוק הפרחים בכיכר השוק בטיבינגן
* בית עיריית טיבינגן עם השעון האסטרונומיבית עיריית טיבינגן עם השעון האסטרונומי
* שער הכניסה הראשי לטירת הוהנטיבינגןשער הכניסה הראשי לטירת הוהנטיבינגן
* החלק הפנימי של טירת הוהנטיבינגןהחלק הפנימי של טירת הוהנטיבינגן
* שער הכניסה הפנימי לטירת הוהנטיבינגןשער הכניסה הפנימי לטירת הוהנטיבינגן
* מגדל הלדרלין בו גר המשורר פרידריך הלדרלין 36 שנים בבידודמגדל הלדרלין בו גר המשורר פרידריך הלדרלין 36 שנים בבידוד
*

קישורים חיצוניים
----------------

* | מיזמי קרן ויקימדיה |
| --- |
| ויקימסע מדריך למטייל בוויקימסע: **טיבינגן** |
| ויקישיתוף תמונות ומדיה בוויקישיתוף: **טיבינגן** |

| עיינו גם בפורטל: |
| --- |
|  | **פורטל גרמניה** |

* 

* אתר האינטרנט הרשמי של טיבינגן (בגרמנית)
* טיבינגן, ברשת החברתית פייסבוק
* טיבינגן, באתר אנציקלופדיה בריטניקה (באנגלית)
* טיבינגן (גרמניה), דף שער בספרייה הלאומית
* אתר אוניברסיטת טיבינגן
* אתר מכון מקס פלאנק למערכות אינטליגנטיות (באנגלית)
* יוסי יובל, טובינגן: ביקור באוניברסיטה שיש לה עיר, באתר ynet, 7 באוגוסט 2011
* אתר למנויים בלבד אסנת ניר, ברוכים הבאים לעיר שבה המהירות המקסימלית היא 7 קמ"ש, באתר TheMarker‏, 25 בספטמבר 2022

הערות שוליים
------------

1. ↑  Tübingen - Germany's quintessential university town, History

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007564243505171
* BnF: cb11940575z (data)
* GND: 4061147-4
* HDS: 006607
* LCCN: n79065962
* LNB: 000322839
* MusicBrainz: 23cb8729-ff45-42d0-88d3-f24670e0da19
* NKC: ge131192
* VIAF: 312794388
* WorldCat: lccn-n79065962

 |